b"\n_START_ARTICLE_\nArteriopatia perif\xc3\xa8rica\n_START_SECTION_\nComorbiditats vasculars\n_START_PARAGRAPH_\nEn un estudi multic\xc3\xa8ntric, i en els que presentaven MAP, es troba que un 38% nom\xc3\xa9s presentaven MAP, un altre 38% MAP i coronariopatia, un altre 10% MAP i malaltia cerebrovascular i un 13% MAP, coronariopatia i malaltia cerebrovascular.\n_START_SECTION_\nDiagn\xc3\xb2stic\n_START_PARAGRAPH_\nDavant la sospita de MAP, l'estudi de primera l\xc3\xadnia \xc3\xa9s l'\xc3\xadndex turmell-bra\xc3\xa7 (ITB). Quan les lectures de la pressi\xc3\xb3 arterial al turmell s\xc3\xb3n m\xc3\xa9s baixes que les dels bra\xc3\xa7os, hi ha la sospita que hi hagi les obstruccions a les art\xc3\xa8ries que proporcionen sang des del cor fins al turmell. Valors d'ITB d'1,00 a 1,40 s\xc3\xb3n normals. El pacient \xc3\xa9s diagnosticat de MAP quan l'ITB \xc3\xa9s \xe2\x89\xa4 0,90. Valors d'ITB de 0,91-0,99 es consideren borderline i valors > 1,40 indiquen art\xc3\xa8ries no compressibles. La MAP es classifica com a lleu a moderada si l'ITB est\xc3\xa0 entre 0,41 i 0,90, i un ITB menor de 0,40 \xc3\xa9s suggestiu de PAD severa. Aquestes categories relatius tenen valor pron\xc3\xb2stic._NEWLINE_En els pacients amb sospita de MAP per\xc3\xb2 amb ITB normals en rep\xc3\xb2s, es pot fer la prova d'ITB en esfor\xc3\xa7. Es registren els valors basals de l'ITB abans de l'exercici. Al pacient se li demana que faci un exercici (en general es fan caminar els pacients en una cinta a una velocitat constant) fins que es produeixi el dolor de la claudicaci\xc3\xb3 (o un m\xc3\xa0xim de 5 minuts), despr\xc3\xa9s d'aix\xc3\xb2 es torna a mesurar la pressi\xc3\xb3 en el turmell. Una disminuci\xc3\xb3 d'ITB del 15-20% seria de diagn\xc3\xb2stic de la MAP._NEWLINE_\xc3\x89s possible que s'endureixen les parets dels vasos (degut a calcificacions que es produeixen en el desenvolupament de la diabetis cr\xc3\xb2nica) i llavors generalment es produeixen falsos negatius, indicats, per\xc3\xb2 no sempre, per un ITB anormalment alt (>1,40). Aquests resultats i davant les sospites comporten el realitzar proves de nivell superior._NEWLINE_L'ecografia Doppler de l'extremitat inferior per buscar en el lloc i l'extensi\xc3\xb3 de l'aterosclerosi, \xc3\xa9s generalment el seg\xc3\xbcent pas, si l'ITB \xc3\xa9s anormal._NEWLINE_L'angiografia \xc3\xa9s la t\xc3\xa8cnica m\xc3\xa9s f\xc3\xa0cilment disponible i \xc3\xa0mpliament utilitzada per obtenir imatges, introduint un agent de contrast mitjan\xc3\xa7ant un cat\xc3\xa8ter. S'insereix un cat\xc3\xa8ter en l'art\xc3\xa8ria femoral comuna i es guia de forma selectiva a l'art\xc3\xa8ria en q\xc3\xbcesti\xc3\xb3. Es prenen les radiografies mentre s'injecta un agent de contrast radiodens._NEWLINE_L'angiografia per tomografia computada proporciona imatges directes del sistema arterial com una alternativa a l'angiografia convencional. Proporciona l'avaluaci\xc3\xb3 completa de l'aorta i les art\xc3\xa8ries de les extremitats inferiors sense la necessitat d'un cat\xc3\xa8ter, amb una vena perif\xc3\xa8rica \xc3\xa9s suficient._NEWLINE_L'angiografia per resson\xc3\xa0ncia magn\xc3\xa8tica (ARM) \xc3\xa9s un procediment de diagn\xc3\xb2stic per imatges que utilitza una combinaci\xc3\xb3 d'imants grans, radiofreq\xc3\xbc\xc3\xa8ncies i un ordinador per produir imatges detallades dels vasos sanguinis a l'interior del cos. Els avantatges de l'ARM inclouen la seva seguretat i la capacitat de proporcionar imatges d'alta resoluci\xc3\xb3 en tres dimensions (3D) de tot l'abdomen, la pelvis i extremitats inferiors en una sola sessi\xc3\xb3.\n_START_SECTION_\nCribratge\n_START_PARAGRAPH_\nLes guies actuals sobre la MAP proposen la realitzaci\xc3\xb3 de proves de cribratge per a persones asimptom\xc3\xa0tiques, per\xc3\xb2 no tenen un grau d'evid\xc3\xa8ncia desitjable. Tot i que seria aconsellable la seva determinaci\xc3\xb3 de l'\xc3\xadndex turmell-bra\xc3\xa7 amb persones amb risc cardiovascular, la indicaci\xc3\xb3 no est\xc3\xa0 clarament establerta."